open-index/open-wikipedia-markdown huggingface dataset:
České dráhy

**České dráhy**, despess breviaa in *ČD*, a l'è la principal compagnia ferroviaria de la Cechia e che la se occupa del servizzi suburban Esko, di servizzi regionai, nazionai e internazionai.

## Storia
La compagnia la nass in del 1993 'me successora de part ceca di Československé státní dráhy, i ferrovij del Stat cecoslovacch. Han tolt part ai pussee important organizzazion internazionai e cont i sò 24'000 impiegaa a l'è vuna di aziend pussee important del Stat.

Dal 2008 a l'è men sussidiada del Stat e l'ha elaboraa di noeuv pian de strapòrt per guadagnà pussee.
In del 2014 a l'è parpognuu de unì i Ferrovij, che se occupen domà di servizzi, e di Správa železniční dopravní cesty, ossia el gestor de infrastruttura.

## Servizzi
### Longa percorrenza
I servizzi de ponta de l'azienda a hinn el SuperCity Pendolino che 'l conliga i città pussee important de la Cechia cont di treni a pendolament e i Railjet, a volta velocità, che conlighen direttament la Cechia a l'Austria, e i InterCity e EuroCity, che conlighen respettivament i città cecch e internazionai. A hinn offert anca di treni espress, de differenta qualità, e i treni rapid, che hinn interregionai. A gh'è anca el servizzi EuroNight e 'l trasport di automobij via treno.

#### Slovácký expres
Slovácký expres a l'è on servizzi special che 'l conliga i pussee important città cecch cont la Slovacchia morava, ossia el tocch de la Cechia de lengua e coltura slovacca.

### Regional
L'azienda la se occupa anca del servizzi regional in Cechia, cont i treni regionai, disponibij anca velos, e i treni suburban de l'Esko Praha e del servizzi ferroviari suburban de la Moravia-Silesia.

### Alter
L'azienda la gestiss 'na connession bus ciamada "Airport Express" che la mena de la Stazion Centrala de Praga a l'Aeroport Václav Havel direttament e la funivia Ještěd.

## Material rotabil

El material rotabil di České dráhy, dividuu per servizzi, a l'è:
*Railjet
**Composizion fondaa in sui EuroSprinter
*SuperCity Pendolino:
**Elettrotreno ČD 680
*Treni rapid
**InterPanter
**RegioPanter
**Composizion fondaa in su la locomotiva ČD 380
**Composizion fondaa in su la locomotiva ČD 854
**Composizion fondaa in su la locomotiva ČD 843
*Treni regionai
**RegioPanter
**CityElefant
**RegioShark
**RegioSpider
**RegioNova

### Carrozz
I carrozz doperaa de l'azienda a hinn:

*Carrozz ČD Bmz (IC, EC)
*Carrozz ČD ARmpee (IC, EC)
*Carrozz ČD WRmz (IC, EC)
*Carrozz ČD Bdpee 231 (IC, EC)
*Carrozz ČD Ampz (IC, EC)
*Carrozz ČD Apee (IC, EC)
*Carrozz ČD Bee 238 (IC, EC, LD)
*Carrozz ČD Bdmpee 233 (IC, EC, LD)
*Carrozz ČD Bbdgmee (IC, EC, RAP)
*Carrozz ČD Abmz (LD)
*Carrozz ČD Bmz 229 (LD)
*Carrozz ČD Bpee 237 (LD, RAP)
*Carrozz ČD Bdtee 276 (LD, RAP)
*Carrozz ČD ABpee 347 (LD, RAP)
*Carrozz ČD Bfhpvee "Sysel" (REG)

## Riferiment
*SŽDC provozovatelem dráhy
*Czech Railways posts first profit ever
*Government approves splitting off passenger transport from Czech Railways
*About us
*Our trains

## Vos corelaa
*ČD Cargo
*Správa železniční dopravní cesty
*Straport ferroviari in Cechia
*LEO Express
*RegioJet
RegioSpider

**RegioSpider** a l'è el nòmm daa a di automotris del modell Regio-Shuttle RS1 de la Stadler Rail doperaa di České dráhy per el servizzi regional. Hinn classificaa 840 e 841.

## Storia
In l'ambit de l'oeuvra la Stadler l'ha dervii 'na sed ceca cont 35 ingegnee specializzaa. In del 2010 vincen la gara per dà 31 automotris.

## Variant
I 841 a hinn staa pensaa per la Region de la Vysočina, i 840 inveci per la region de Liberec. La principala differenza in tra i dò l'è la predisposizion di 840 a la ferrovia a cremaliera.

## Galleria di foto
### 840

File:840 010 interier 1.jpg|Interni del treno con in vista la gabina de guida
File:Bílý Potok, železniční zastávka s vlakem (4).jpg|Treno in d'ona stazion secondaria
File:Liberec, 840.005 a 914.108.jpg|840 cont on RegioNova
File:Oldřichov v Hájích, vlak na železničním přejezdu (3).jpg|Transit al passagg a nivell
File:840 010 interier 2.jpg|Strapontitt


### 841

File:Česká Třebová, motorák 841 (03).jpg|Porta de ingress
File:17.05.13 Lanškroun 841.016 (9018746941).jpg|Treno in d'ona stazion secondaria
File:Front view of train 841-003-7 near rail station Velké Meziříčí in Velké Meziříčí, Žďár nad Sázavou District.jpg|Vista frontala
File:Kostelec u Jihlavy train station.JPG|841 cont porta verta
File:Česká Třebová, motorák 841 (01).jpg|Treno fermo


## Vos corelaa
*RegioShark
*RegioNova

## Alter progett
Ferrovie dello Stato Italiane

**Ferrovie dello Stato Italiane** a l'è la società del Governo italian che la se occupa del straport ferroviari. Nassuda in del 1905 dopo de la nazionalizzazion di ferrovij, dal. 1992 a l'è ona Spa e dal 2000 a l'è dividuda in Trenitalia e Rete Ferroviaria Italiana. La società la gestiss anca di servizzi de bus, de traghett e ferroviari internazionai.
InterRegio

**InterRegio** a l'è on servizzi spantegaa in d'on quaj Stat Europee, cont di nòmm different, che 'l va de region a region cont on numer de fermaa minor de quell de on treno regional ma pussee de on InterCity.

## Per Stat
### Belgi
In Belgi i treni InterRegio eren a mità in tra i treni locai e i InterCity, al midemm cost. In del dicember 2014 a hinn staa tolt via.
### Svizzera
In Isvizzera i InterRegio, nassuu in del 1997, a hinn assee spantegaa e esercitaa sia di Ferrovij Federai Svizzer che di àlter compagnij minor.

### Germania
Dal 1988 al 2003 la Germania la gh'aveva i InterRegio, sostituii in del 2003 cont i InterCity o cont i noeuv Interregio-Express.

### Italia
In Italia el **treno interregionale** a l'è staa istituii in del 1993 insemma al treno regional, per toeu dent i treni espress de dì e on quaj treno dirett. In del 2004 a l'è deciduu de sostituij cont i CityExpress, ma poeu a l'è faa no. In del 2007 la pupart di Interregionai a hinn cavaa via e dal 2010 a hinn sostituii di treni regionai velos.

#### FER
I Ferrovie Emilia Romagna han doperaa 'sta classificazion finna a fin 2010 per i treni in su la ferrovia Suzzara-Ferrara che, dònca, rivaven in Lombardia.

### Danimarca
In Danimarca i InterRegio eren pensaa 'me alternativa sènza prenotazion ai InterCity in di dì festiv e cont men fermaa di InterCity, per gestì i fluss turistich.

### Cechia
In Cechia i servizzi de InterRegio a hinn garantii di treni Os (regionai, faa cont i RegioPanter) o Rx (espress de volta qualità, faa cont i InterPanter) e vann anca in Austria.

### Polonia
I InterRegio a hinn mittuu in del 2009 in Polonia de la Przewozy Regionalne. Dal 1 de settember 2015 i unich InterRegio a hinn  Łódź - Varsavia e Ełk - Grodno, in Bielorussia, per di motiv econòmich. I àlter a hinn staa trasformaa in espress de la PKP Intercity.

### Spagna
In Ispagna el roeul de InterRegio a l'è faa de l'InterCity Renfe, che a dispett del nomm el fa on servizzi interregional e mìnga a longa percorrenza.

### Ongaria
In Ongaria i InterRegio gh'è dal 13 de dicember 2009 e hinn di treni locai pensaa per vèss mittuu in d'on contest statal.

## Vos corelaa
*RegioExpress
*InterRegio Express
*Categorij de servizzi ferroviari in Europa
El Poder di Senza Poder

**El poder di senza poder** (in cecch * Moc bezmocných*) a l'è on sagg politegh scrivuu del Václav Havel in del 1978 e deventaa vun di fondament de l'attività di dissident in Cecoslovacchia e in Polònia, distribuii in samizdat. El trattava de la vita in d'on regimm comunista e de la trasformazion di cittadin comun in dissident.
## Aspet
In del sagg Havel el spiega el mecanism che on regimm totalitari el ries a tegnì in pè el sò poder anca senza la fede vera di cittadin. L’esempi pussee famos l’è quell del fondeghee: on vendô che ogni matina el tacaa in vetrina on cartel con la scritta *«[[Proletari de tucc i paes, gionteves!|Proletari de tutt el mond, gionteves]]»*. El fondeghee el ghe cred minga, e anca la gent che passa la sa che l’è domà ona fras de propaganda. Però el cartell el vegn mostraa istess per schivà problema e per dimostrà obbedienza al sistema.

Per l'Havel, el regimm el soraviv minga domà grazie a la repression o a la violenza, ma anca grazie a la partecipazion quotidiana di person comun a di rit publegh che, in privaa, tucc sann che hinn fals. El filòsof cecch el definiss quest mecanism *«[[Ideologia|viv in la busia]]»*. «El poder del sistema el nass minga da la verità de la propaganda, ma da la disponibilità general a comportass come se la fuss vera. Quand che però anca domà ona persona la desmett de recità — per esempi quand el fondeghee el tira via el cartell — l’illusion del sistema la scomincia a s'cepàss».

## Riferiment

## Vos corelaa
*Letter a Olga
*Charta 77
Treno regional

El **treno regional** o **local** a l'è on servizzi ferroviari a brev o media distanza e che 'l conliga di città de la midemma area o di aree arent, cont el fermàss anca in di stazion piscinitt.

## Per Stat
### Italia

In Italia el servizzi regional a l'è sicuraa in tutt el Stat, foeura che in Lombardia, de la Trenitalia e, in d'ona quaj region, anca di ent regionai che gestissen di lign locai 'me l'Ente Autonomo Volturno o i Ferrovie del Nord Barese. A gh'è anca la categoria de Treno regional velos, che 'l ferma no in di stazion men important. Di treni del servizzi ferroviari suburban de Napoli fann servizzi regional cont el titol de treno metropolitan
#### Lombardia
In Lombardia el servizzi a l'è gestii de la Trenord che la fa di treni regionai e di treni suburban del servizzi ferroviari suburban de Milan a caratter regional. Ancha el servizi Malpensa Express (MXP) a l'è de caratter regional.

In Lombardia ghe passen anca di treni regionai de la Trenitalia, da o per di àlter region e de la TPER, in su la ferrovia Mantova-Suzzara.

### Cechia
In Cechia el servizzi regional a l'è garantii di České dráhy e l'è dividuu in Regional (Osobní vlak), che 'l ferma in tucc i stazion e Regional Espress (Spěšný vlak) che 'l evita i stazion men important.

### Germania
In Germania el treno regional (Regionalbahn) a l'è quell che 'l fa tucc i fermaa foeura de 'n contest urban. I gestor regionai a hinn Deutsche Bahn e Netinera.

### Franza
In Franza el Transport express régional a l'è gestii de la SNCF e i tratt a hinn indicaa di Consili Regionai.

### Slovacchia
In Slovacchia el traffigh regional a l'è gestii de Železničná spoločnosť Slovensko e l'è dividuu in Regional Espress e Regional.

### Belgi
In Belgi el servizzi ferroviari regional a l'è faa di InterRegio e l'è gestii de SNCB.

### Paes Bass
In di Paes Bass el straport regional a l'è gestii de Nederlandse Spoorwegen e l'è ciamaa Sprinter. El conliga i località secondari ai città pussee grand e viceversa.

### Austria
I treni REX conlighen la città de Vienna ai località cont on bon numer de fermaa. Vist che la nazion a l'è piscininna, anca i InterCity fann on servizzi arènt a quell regional o, al massim, interregional

### Spagna
In Spagna el servizzi regional a l'è faa de la Renfe e l'è ciamaa Media Distancia. El viaggia anca, finna a 250 km/h, in sui lign a volta velocità.

### Svizzera
I treni regionai (ciamaa Regio, cont el nòmm anca in di lengov officiai del Stat) conlighen i città de la stessa zona e hinn gestii per la pupart di Ferrovij Federai Svizzer, oltra che di ferrovij secondari compagn de la Zentralbahn o de la Ferrovia Retiga.

### Polònia
In Polònia i *Pociąg Regio* conlighen i zon arent domà a segonda class e senza prenotazion e hinn gestii de Przewozy Regionalne.

## Riferiment
*Our trains
*Trenord - Le linee R
*Discover Germany on regional trains 
*Trains in Switzerland
*Trains in Poland
*TER|SNCF
*Trains in Austria
*Trains in the Netherlands
*Trains in Belgium
*Trains in Slovakia

## Vos corelaa
*InterRegio
*RegioExpress
*Treno suburban
RegioExpress

**RegioExpress** a l'è 'na categoria de servizzi ferroviaria italiana, svizzera e romena, che la fa on servizzi de tipo regional ma cont on numer limitaa de fermaa.

## Per Stat
### Italia
#### Trenitalia
In del 2004 Trenitalia la decid de sostituì el treno dirett cont el RegioExpress (RExp), ma la decision la resta mìnga applicada.
#### Trenord
Trenord la gestiss 13 lign de RegioExpress, che corrisponden al servizzi del treno regional velos faa in di alter Region e conlighen di center importànt cont pocch fermaa.

I lign, tipicament cadenzaa a ògni ora o ògni dò or, a hinn:
* RE 1: Laven - Vares - Saronn - Milan
* RE 2: Berghem - Pioltell - Milan
* RE 3: Bressa-Isee-Edol
* RE 4: Domm-Milan
* RE 5: Port Ceresi-Vares-Gallaraa-Milan
* RE 6: Verona-Bressa-Milan
* RE 7: Comm-Saronn-Milan
* RE 8: Tiran-Sondri-Lecch-Milan
* RE 10: Bellinzona - Ciass - Comm - Milan
* RE 11: Mantoa - Cremona - Codogn - Lod - Milan
* RE 13: Lissandria - Voghera - Pavia - Milan
* RE: Ciavenna - Colich - Milan

#### SAD
La SAD del Sudtirol la ciama RegioExpress i treni de la ferrovia de la Val Venosta che fermen no in tucc i stazion 
e che riven finna a Bolzan.

### Svizzera
In Isvizzera el RegioExpress a l'è a mità in tra treno regional e InterRegio e hinn gestii di Ferrovij Federai Svizzer e di àlter compagnij privaa, tant 'me BLS.

### Romania
In Romania i RegioExpress a hinn di treni regionai acceleraa e che fermen in men stazion di regionai.

## Riferiment
*TIPI DI TRENO IN ROMANIA
*Linee R Trenord
*Classificazione treni passeggeri
*Svizzera - InterRail 
*RegioExpress Lötschberg della società ferroviaria BLS

## Vos corelaa
*Regional-Express
Treno suburban

El **treno suburban** a l'è on treno che 'l conliga el center de 'na città ai comun del sò hinterland e ai città dormitori, pensaa soratutt per el straport di pendolar.

## Caratteristich
El treno suburban a l'è pensaa per quattà di distanz brev, in l'ambit de 'na città e del sò hinterland. Hinn consideraa a mità in tra la metropolitana e 'l treno regional: Hinn different de la metropolitana perchè viaggen in su 'na ferrovia normala, percorren di tratt pussee longh e hinn pussee gross e con cadenza pussee bassa, e pòden avègh anca di passagg a nivell, tipicament doperaa no in la metropolitana.

### S-Bahn
La S-Bahn la fa despess on sistema de tipo suburban, ma a l'è minga semper inscì. Gh'è di città piscininn indova el servizzi a l'è de tipo regional o InterRegio, inveci a Berlin a l'è proppi 'na metropolitana complementara a quella sotta terra.

La pupart di S-Bahn la gh'ha 'na tratta central in comun che la permett de servì el center de la città cont ona frequenza compagna de quella de 'na metropolitana.

## Loghi e identità
Tipicament i treni suburban a hinn identificaa de la lettera S, despess giontada al numer de la linia. 


Immagine:S-Bahn-Logo.svg|Logo di *S-Bahn* todesch
Immagine:S-Bahn Austria.svg|Logo di *S-Bahn* austriach
Immagine:S-Bahn Salzburg.svg|Logo de la *S-Bahn* de Salisburgh
Immagine:S-Bahn Bern.svg|Logo de la *S-Bahn* de Berna
File:Linee S di Milano.svg|Logo di lign S de Milan
File:S-tog.svg|Logo S-tog de Copenhagen
File:Esko.jpg|Logo di Esko cecch
File:Cercanias Logo.svg|Logo di Cercanías spagnoeu
File:Rodalies de Catalunya símbol.svg|Logo di Rodalies de Catalunya


In di Stat de lengua spagnoeula a hinn tipicament ciamaa Cercanías, in Catalogna a hinn ciamaa Rodalies. In Franza a hinn ciamaa tren de banlieue.

In cecch a hinn ciamaa Esko, ossia "S".

## Per territori
### Ex URSS
In di Stat de l'ex URSS a l'è spantegaa el sistema Elektrichka per la gestion di tratt suburban e aeroportoal.

### Franza
In Franza l'unich servizzi suburban a l'è el Réseau Express Régional de Paris, gestii de la RATP insemma a la SNCF.

### Italia

In Italia offizialment i unich servizzi suburban a hinn faa de la Trenord in del servizzi ferroviari suburban de Milan. On servizzi paragonabil a l'è quell del servizzi ferroviari metropolitan de Turin, gestii insemma de la Trenitalia e de la GTT, e anca quei de Roma, gestii de Trenitalia, e de Bologna, gestii de Trenitalia e Trasporto Passeggeri Emilia-Romagna.

### Cechia
In Cechia el servizzi suburban, ciamaa Esko, a l'è gestii di České dráhy e 'l quatta Praga e la Moravia-Silesia.

### Spagna
In Ispagna el servizzi regional a l'è gestii de la Renfe Cercanías e in Catalogna a l'è ciamaa Rodalies.

## Vos corelaa
*Stadtbahn
*S-Bahn
Gaetano Salvemini

El **Gaetano Salvemini** (Molfetta, 8 settember 1873 - Sorrento, 6 settember 1957) a l'è staa on politegh, stòrich e antifassista italian, deputaa del Partii Socialista Italian.
Passagg a nivell

On **passagg a nivell** a l'è on'intersezion in tra ona ferrovia e 'na strada. Informalment a l'è ciamaa passagg a nivell anca el passagg de on tram de 'na corsia reservada in su 'na corsia normala.

El passagg a nivell a l'è segnalaa in la pupart del mond cont la Cros de Sant Andrea, e despess hinn saraa, in di strad important, cont di sbarr. Gh'è anca, soratutt in Germania, di sistema speciai che veden se gh'è di mezz in su la linia per evità incident.

## Alter tipi de passagg a nivell
Hinn ciamaa passagg a nivell anca i incros in tra ona tranvia e ona ferrovia, 'me che 'l succed a Melbourne, in d'ona quaj città ceca, Praga inclusa e a Roma, indova la tranvia la incrosa la ferrovia Roma-Giardinetti.

## Galleria di foto

File:Tramvajový přejezd Bešťákovy ulice.jpg|Passagg a nivell tranviari de Praga
File:Pozor tram odbočuje.jpg|Cartell de passagg a nivell tranviari a Praga
File:Gibraltar Airport Checkpoint.jpg|Passagg a nivell aeroportoal de Gibilterra
File:Olomouc-Nová Ulice, křížení tramvaj - železnice u nádraží Olomouc město.jpg|Passagg a nivell de ona tramvia a Olomuc
File:InnoTrans 2016 (069) Travelarz.JPG|Cartell luminos
File:Andreas crossing.JPG|Cros de Sant Andrea


## Vos corelaa
*Pass a desnivell
Ivan Havel

L**'Ivan Miloš Havel** (Praga, 11 ottober 1938) a l'è on scienziaa cecch, mèmber de l'Accademia de la Republica Ceca e fradèll del Václav Havel, dissident, ultim president de la Cecoslovacchia e primm de la Cechia.

Laureaa in informatega e scienza de l'automazion a l'Università Tecnega Ceca de Praga in del 1971 e 'l lavora in del camp de la cibernetica, oltra a insegnà a l'università.

## Vos corelaa
* Václav Havel
Servizzi ferroviari suburban de la Moravia-Slesia

El **servizzi ferroviari suburban de la Moravia-Slesia** a l'è el servizzi ferroviari suburban de la region de la Moravia-Slesia, cont center Ostrava.

A l'è faa su de 21 lign a caratter local, classificaa *osobní vlak*, ossia treno regional e de 3 lign a servizzi espress classificaa 'me *spěšný vlak* (treno dirett) oppura *rychlík* (treno espress).

Tucc i lign, foeura de la S17 che l'è gestida de GW Train Regio, a hinn gestii de la České dráhy e hinn a scartament standard. La fa eccezion la linia S16, a scartament bosniach. La linia S22, cont capolinia a Čadca in Slovacchia, la fa servizzi internazional.

## Storia
El 14 de dicember 2008 a l'è vert el servizzi cont cinch lign locai e dò espress e in del 2012 a l'è estenduu.

Dal 14 de dicember 2014 la comprend tutta la linia regionala de la Moravia-Slesia, senza attenzion a la soa frequenza. Dal 2015 anca l'Aeroport de Ostrava a l'è conligaa al servizzi.

## Lign

## Material rotabil
I treni doperaa a hinn:
*Elettrotreno ČD 460
*Elettrotreno ČD 471
*Elettrotreno ČD 650
*Automotris ČD 810
*Automotris ČD 814
*Automotris ČD 843

## Riferiment

## Vos corelaa
*Esko Praha

## Alter progett
Carlo Cottarelli

El **Carlo Cottarelli** (Cremona, 18 de avost 1954) a l'è on economista italian.

## Biografia
Laureaa in scienz de l'economia bancaria a l'Università de Siena el ciappa el master a la London School of Economics e 'l lavora a la Banca d'Italia e a l'Eni.

Dal settember 1988 el lavora al Fond Monetari Internazional. In del november 2013 a l'è nominaa del governo Letta commissari per la revision de la spesa pubblica. El governo Renzi el manda in del board del FMI.

Dal 30 ottober 2017 a l'è direttor de l'Osservatori in sui Cont Publegh de l'Università Cattolega de Milan.

### President del Consili incaricaa

Dòpo del falliment del governo de accord in tra el Moviment 5 Stell e la Lega cont el Giuseppe Conte a l'è ciamaa al Quirinal el 28 de magg per guidà on esecutiv tecnegh per portà l'Italia ai elezion, cont attenzion ai cont publegh.

Quand che, el 31 de magg, M5S e Lega troeuven on àlter accord per el Governo Conte I el rimett el mandaa.

## Riferiment
*Governo, Mattarella dà l'incarico. Cottarelli: 'Senza fiducia elezioni dopo agosto'
*Cdm. Carlo Cottarelli nominato commissario straordinario per la Spending review
*Governo, Cottarelli rimette il mandato

## Vos corelaa
*Revision de la spesa publega
Toleman

La **Toleman** l'è stada una scüderia inglesa de Formula 1, che l'ha curüü in del Campiunaa del Mund tra el 1981 e 'l 1985. Grazie al giuven Ayrton Senna l'ha cunquistaa tri podi ind el 1984, e l'è nada visina a la vitoria ind el Gran Premi de Monaco 1984, quand Senna l'era drè a recüperà sö Prost e la gara l'è stada fermada per la tropa acqua.

## Piloti cun püssee Gran Premi
* Derek Warwick: 27 GP (1 gir velus, 9 punti)
* Teo Fabi: 20 GP (1 pole)
* Ayrton Senna: 14 GP (3 podi, 1 gir velus, 13 punti)
* Bruno Giacomelli: 14 GP (1 punt)

## Statistegh
* Gran Premi curüü: 70 (57 partenzi)
* Punti cunquistaa: 26
* Gran Premi vengiüü: 0
* Podi: 3
* Pole position: 1
* Gir velus: 2
* Clasifica migliur in del Campiunaa Custrutur: 7° (1984)
* Clasifica migliur in del Campiunaa Piloti: 9° (Ayrton Senna, 1984)
Categoria de servizzi di treni italian

I **categorij de servizzi di treni italian** permetten de identificà el nivell de on treno per fin de circolazion e de servizzi a l'utenza.

## Categorij de incoeu
### Treni straordinari
*Corsa prova (CP) - Trenitalia
### Treni internazionai
* EuroCity (EC) - Trenitalia, Thello
* EuroNight (EN) - Trenitalia, Thello
* Train à Grande Vitesse (TGV) - SNCF Voyages Italia
* Espresso (EXP) - Hinn ciamaa "espressi" domà i treni pellegrin, el Riviera Express e 'l "Treno de la memoria"

### Longa percorrenza
* Frecciarossa Alta Velocità (FR AV) - Trenitalia
* Frecciargento Alta Velocità   (FA AV) - Trenitalia
* .italo (ITA) - Nuovo Trasporto Viaggiatori
* Frecciabianca (FB) - Trenitalia
* InterCity  (IC) - Trenitalia
* InterCity Notte (ICN) - Trenitalia

### Regionai
* Regionale (R) - Pupart di impres ferroviari
* Regionale veloce (RV) - Trenitalia
* Suburbano (S) - Trenord
* RegioExpress (RE) - Trenord, SAD
* Malpensa Express (MXP) - Trenord
* Servizio Ferroviario Metropolitano (SFM) - Trenitalia, GTT
* Treno metropolitan (M) - Trenitalia (servizi suburbani di Napoli)
* Accelerato (ACC) - Ente Autonomo Volturno 
* Diretto (D) - Ente Autonomo Volturno 
* Direttissimo (DD) - Ente Autonomo Volturno

### Merci

## Categorij storich
President del Consili di Minister incaricaa

El **president del Consili di Minister incaricaa** a l'è, in del gergh politegh italian, la persona che l'è incaregada del President italian de formà on governo, sènza avègh giuraa e donca senza vess offizialment in carica, tipicament dòpo di consultazion.

Per la prassi, l'accetta i'incarich con riserva, el fa di consultazion sò in tra i partii che, se hinn positiv, menen a l'accettazion de l'incarich e al giurament del President del Consili di Minister e, se hinn negativ, a la renonzia a l'incarich.

## Vos corelaa
* Formazion del governo de la Republica Italiana
Consultazion del President de la Republica Italiana

I **consultazion del President de la Republica Italiana** a hinn 'na procedura informala, sènza riferiment legal ma fada per galateo istituzional, menada innanz del President italian per dà el via a la formazion del noeuv governo dòpo de 'na crisi de governo o de 'n elezion.

Tipicament se scolten i reppresentant di grupp parlamentar, i President di dò Camber del Parlament italian e i President emerit, ma se gh'è giamò 'n ideja de governo, soratutt in di consultazion secondari, se pòden scoltà domà i reppresentant di partii che hinn in l'accord.

## Bibliografia
* Augusto Barbera e Carlo Fusaro, *Corso di diritto pubblico*, Bologna, il Mulino, 2012.
* Paolo Barile, Enzo Cheli, Stefano Grassi, *Istituzioni di diritto pubblico*, Cedam, 2011. ISBN 978-88-13-30850-6
* Roberto Bin e Giovanni Pitruzzella, *Diritto pubblico*, Giappichelli Editore, Torino, 2005, ISBN 88-348-5674-0
* Paolo Caretti e Ugo De Siervo, *Diritto costituzionale e pubblico*, Torino, Giappichelli Editore, 2012. ISBN 978-88-348-2832-8
* Carlo Fusaro, *Il presidente della Repubblica*, Bologna, il Mulino, 2003.

## Riferiment
* Anna Franchin, ''Come funzionano le consultazioni'', Internazionale, 19 marzo 2013

## Vos corelaa
* Formazion del governo de la Republica Italiana
Automotris FS ALe 582

L**'automotris FS ALe 582** a l'è 'n automotris pensada per el straport pendolar o a media distanza, a correnta continua de 3'000 V.

## Storia
El progett a l'è desviluppaa a mità agn '80 per sostituì i treni pussee vègg doperaa per el traffigh pendolar e a media distanza soratutt in di lign secondari de la Sicilia e del Sud. L'è pensada 'me evoluzion de l'automotris FS ALe 724 pussee confortevola, de che la se podeva cobbià.

In del 1984 scomincia el lavorà e in del 1987 a hinn consegnaa i primm motris. Ses a hinn staa crompaa anca di Ferrovie Nord Milano e consegnaa in del 1993, classificaa 'me Automotris FNM E.750.

I treni eren faa tipicament de 'na motris, 'na remorciada Le 763 e Le 884 e 'na remorciada pilota Le 562.

In del 2014 in l'ambit del progett Interreg in tra Italia e Svizzera 6 unità a hinn daa a la Trenord per vèss mittuu in servizzi de la Valtolina. In del 2017 n'hinn staa retiraa on poo per di problema de affidabilità.

## Caratteristich
El mus de la motris a l'è noeuv rispett a quell classich e pussee fazil de mantegnì. I interni a hinn dividuu in prima class cont tre fil de post a settà e i àlter de segonda class. Hinn sènza la toalett, che la gh'è domà in di remorciaa.

La part elettrica a l'è arenta a quèlla de l'ETR 450 e la ved du motor per carrell, sospenduu e che trasmetten a la roeuda cont di ingranagg. El sistema de contròll de potenza a l'è elettronich e la presa de corrent a l'è fada cont du pantograf de tipo 52 FS, che menen l'elettricità in d'ona gabina ad alta tension sarada.

La frenatura a l'è de tipo elettrich combinaa: A volta velocità a l'è el sistema elettrich ad attivàss, a bassa velocità anca quell pneumatich, per permètt de fermà la motris.

## Galleria di foto

File:ALe 582 interno.jpg|Interni
File:Ale582TRENORD tirano.jpg|Motris in livrea Trenord ferma in stazion a Tiran
File:Ale582 trenord.jpg|Vista completa de la livrea Trenord
File:14.11.95 Agrigento Centrale ALe582.028 (12788679645).jpg|Treno in livrea veggia FS
File:Treno Lucca-Pisa.JPG|Treno in corsa in tra Lucca e Pisa


## Riferiment
*Treni, l’assessore annuncia un “piano straordinario”

## Bibliografia
* Vittorio Cervigni, *Elettromotrici ALe 582*, in "I Treni Oggi" n. 72 (giugno 1987), pp. 14-18.
* Pubblicazioni di servizio FS, *Elettromotrici ALe 582*

## Vos corelaa
*Automotris FS ALe 724
*Automotris FS ALe 642

## Alter progett
Tram sabbier de l'ATM

I **tram sabbier de l'[[ATM (Milan)|ATM]]** a hinn 9 e hinn tucc de la serie 700 e servissen per mett la sabbia in sui binari de la red di tram de Milan quand che gh'è di condizion meteorologich minga bon per volzà l'aderenza. I unità a hinn i 702, 704, 705, 706, 712, 713, 717, 718 e 719. La 705, oltra a vess sabbiera, a l'è 'na calada.

## Riferiment
*TRAM Matricola 705
*TRAM Matricole 702, 704, 706, 712, 713, 717, 718 e 719 

## Vos corelaa
*Tram lubrificant 5572
InterCity

**InterCity** a l'è 'na categoria de servizzi di treni a longa percorrenza che la se fèrma domà in di comun pussee important. Ona varianta a l'è l'EuroCity che 'l conliga di città europee.

## Per Stat
### Austria

### Belgi
In Belgi i InterCity connetten i città pussee important del Stat ma di voeult fann anca servizzi quasi local cont di fermaa in di stazion minor.

### Croazia

### Cechia
In Cechia i treni InterCity servissen i tratt:
*Bohumín-Břeclav
*Bohumín-Praga
*Třinec-Praga
*Cheb-Praga (SuperCity cont el Pendolino)
*Havířov-Praga

La pupart di servizzi a hinn faa de la compagnia del Stat České dráhy e di compagnij privaa RegioJet e LEO Express.

### Danimarca

### Finlandia

### Germania

### Irlanda
In Irlanda i InterCity conlighen Dublin a la pupart di città important de l'Irlanda e anca a l'Irlanda del Nord.

### Italia

In Italia l'InterCity a l'è 'na red capillara che la conliga la pupart di città del Stat, cont pussee de 80 connession diurn e notturn. I lign pussee important a hinn Turin-Lecce (domà de nocc), Milan-Bari, Bolzano/Bozen-Bari, Venezia-Bari, Milan-Roma e Trieste-Napoli. Al Sud i connession a hinn Roma-Palermo, Roma-Bari, Roma-Naples e Roma-Reggio di Calabria. In del Nord, i InterCity connetten Turin-Genoa, Milan-Genoa, Milan-Livorno e Venezia-Fiorenza.

I treni a hinn di composizion ordinari faa di carrozz de prima e segonda class, cont i cuccett per i treni nogg.

### Paes Bass

### Polònia
In Polònia l'azienda PKP Intercity la gestiss i conligament InterCity, principalment cont i locomotiv EuroSprinter ma di voeult cont i locomotiv EP08 e EP09.

### Romania

### Slovacchia

### Svizzera
In Isvizzera i InterCity a hinn nassuu in del 1982 per sostituì i Swiss Express e hinn al midemm prezzi kilometrich di regionai. A hinn faa cont trè composizion:
*Faa su de 8 a 12 carrozz e de 'na locomotiva FFS Re 460
*Carrozz a du pian IC 2000 semper trainaa di Re 460
*Elettrotreno FFS RABDe 500 ad assett variabil

### Regn Unii
I British Rail han mittuu la categoria in del 1966 cont la carrozza British Rail Mark 2, pussee confortevola in sui longh distanz. Incoeu, cont i ferrovij privatizzaa, i servizzi a hinn faa de  Abellio Greater Anglia, CrossCountry, Great Western Railway, Virgin Trains, Virgin Trains East Coast, East Midlands Trains, Hull Trains e Grand Central e gestii cont di composizion varij.

## Vos corelaa
*EuroCity
*InterRegio
Revoluzion de Velluu

La **Revoluzion de Velluu** (in lengua ceca *sametová revoluce*) o **Revoluzion tendra** (in lengua slovacca *nežná revolúcia*) a l'è stada la transizion di poder non violenta suceduda in Cecoslovacchia in tra el 17 de november al 29 de dicember 1989 e che l'ha vist i gent volzàss contra del Partii Comunista de la Cecoslovacchia e in favor de on sistema politegh democratich e plural, e l'ha menaa a la fin di 41 agn de poder ininterrot di comunista.

El 17 de november in occasion del regord de l'invasion nazista de la Cecoslovacchia, i student han manifestaa e la Polizia l'ha repress con violenza i manifestazion. El 20 de november i cittadin a hinn andaa massivament in piazza. El 24 de november l'élite comunista la se dimett e 'l 28 de november i comunista nonzien de renonzià al poder e 'l 30 a l'è tolt via de la Costituzion el podè comunista. In di primm dì de dicember hinn tolt via i barrier de fil spinaa a la frontiera con la Germania de l'Ovest e l'Austria.

El 10 de dicember el President Gustáv Husák el nomena el primm governo largament minga comunista e 'l se dimett. El 28 de dicember Alexander Dubček l'è elegiuu President del Parlament Federal Cecoslovacch e 'l 29 Václav Havel l'è elegiuu President de la Cecoslovacchia. In del giugn 1990 a gh'è i primm elezion democratich dal 1948.

## Vos corelaa
*Desligazion de l'URSS
*Forum Civich
*Divorzi de Velluu
*Publich Contra la Violenza
*Revoluzion del 1989
Pedro Sánchez

**Pedro Sánchez Pérez-Castejón** (Madrid, 29 de fevree 1972) a l'è on politegh e economista spagnoeu, secretari del Partii Socialista Operari Spagnoeu (PSOE) dal 26 de luj 2014 al 1 de ottober 2016. Rielegiuu el leader el 21 de magg 2017, l'è entraa de noeuv in carica el 18 de giugn. Dopo l'approvazion de la mozion de censura al presidente Mariano Rajoy el 1 de giugn 2018, el giura President del Governo Spagnoeu el 2 de giugn.
Tram ATM 700

I **Tram ATM 700** a hinn staa di tram desviluppaa dopo de la segonda guerra mondiala de la recostruzion di tram 600 danegiaa di attacch.

## Storich
I relitt di tram 600 a hinn staa recostruii de la Caproni cont ona cassa metallica compagna de quella di tram ATM 1500. I tram a hinn staa numeraa da 700 a 720 e podeven avègh on remorcc.

Han faa servizzi finna al 1966, quand che hinn staa trasformaa in mezz de servizzi de l'ATM, compit che hinn ancamò in servizzi.

## Vittur
* 700, recostruida 'me vettura storica 609 in del 1984.
* 701, vettura storica, in livrea biverda; doperada 'me calada/vettura storica con bas in del deposit Messina
* 702, sabbiera, in livrea biverda
* 703, traino bidirezional, in livrea grigia; venduda insemma a la 708, sort ignota
* 704, sabbiera, in livrea biverda
* 705, sabbiera, in livrea naranz; fàda su bidirezional asimmetrica dopo incidente in del 1988
* 706, sabbiera, in livrea biverda
* 707, demolida in di agn '70
* 708, traino bidirezional, in livrea grigia; venduda e demolida
* 709, demolida in del 2003
* 710, traino bidirezional, in livrea grigia; assegnaa per servizzi interni al deposit Messina
* 711, vettura storica, in livrea biverda; doperada 'me calada/vettura storica e assegnada al deposit Messina
* 712, sabbiera, in livrea biverda
* 713, sabbiera, in livrea biverda
* 714, traino trasport rodaj, bidirezional, in livrea grigia; assegnaa ai Officin ATM Teodosio
* 715, traino carr molator, bidirezional, in livrea grigia; assegnada ai Officin ATM Teodosio
* 716, sabbiera, in livrea biverda; demolita in del 2015.
* 717, sabbiera, in livrea biverda; demolida in del 2015.
* 718, sabbiera, in livrea biverda
* 719, sabbiera, in livrea biverda
* 720, demolida in di agn '70

## Galleria di foto

File:ATM 711 01.JPG|Tram 711 al Stadi de San Sir
File:Milano - via Carlo Farini - tram 705.jpg|Tram 705 in Via Farini
File:Deposito ATM Precotto 05.JPG|Tram 708 a Precott
File:00344-Tram 2 assi 718.jpg|Tram 718
File:Milano - piazzale Egeo - tram 706.jpg|Tram 706
File:Milano - piazzale Carlo Maciachini - tram 713.jpg|Tram 713
File:Milano via Orefici tram lavori.JPG|Tram di lavor
File:Vecchio tram, piazza della Scienza, Milano.jpg|Tram 706


## Bibliografia
* 

## Alter progett

## Vos corelaa
*Tram sabbier de l'ATM
Partii Verd Cecch

El **Partii Verd Cecch** (in cecch *Strana Zelených*, SZ) a l'è on partii centrista de la Cechia, ecologista e liberalista social. A l'è mèmber di Verd Europee - Lianza Libera Europea. 

El partii, supportaa dal 2004 a la soa mort de l'ex president Václav Havel, l'è 'ndaa in Parlament domà dal 2006 al 2010 cont 6 scagn.
Formula magica

La **formula magica** a l'è la formula tradizionalment doperada per spartì i sett scagn del Consili Federal Svizzer in tra i quatter partii pussee grand, doperada dal 1959 e modifegada in del 2003.

## Storia
La formula a l'è mittuda per la prima voeulta in del 1959 e l'è cambiada in del 2003, quand che l'UDC la ciappa el 29% di vot e l'ha pretenduu de 'vègh on segond scagn inveci del Partii Popolar Democrategh.

In l'autun 2007 l'è elegiuda la Eveline Widmer-Schlumpf, che l'è espulsa de l'UDC per avè sostituii el leader Christoph Blocher. Lee, insemma a l'alter consiliee UDC Samuel Schmid, la fonda el Partii Borghes Democrategh Svizzer, e donca l'UDC la resta sènza reppresentanza in del Consili finna al 2008, cont i dimission del Schmid. In del 2015, dopo del bon resultaa de l'UDC, la Widmer-Schlumpf la nonzia de corr no per on noeuv mandaa, e donca a l'è elegiuu consiliee Guy Parmelin, de l'UDC.

## Formula de incoeu
*Partii liberal-radical svizzer: 2 scagn
*Partii Socialista Svizzer: 2 scagn
*Union Democratega de Center: 2 scagn
*Partii Popolar Democrategh: 1 scagn

## Vos corelaa
*Republica direttoriala
Michal Kováč

**Michal Kováč** (Ľubiša, 5 agost 1930 – Bratislava, 5 ottober 2016) l'è staa on politich slovacch, president de la Slovacchia dal 1993 al 1998.
Eurostar Italia

**EuroStar Italia** a l'è stàda 'na categoria de servizzi doperada de la Trenitalia finna al dicember 2012 per i treni che conligaven Roma a Regg Calabria e Ravenna e finna al giugn 2012 per i servizzi de l'alta velocità ferroviaria.

La categoria a l'è stada mittuda in del 1997 in sostituzion de quella del Pendolino per i treni de ponta pussee svelt, e dal 2006, cont la vertura de l'alta velocità, per quej.

L'orari estiv del 2012 l'ha sostituii l'Eurostar AV cont i Frecce e Eurostar a l'è restàda 'na categoria compagna del Frecciabianca ma men costosa.

## Categorij
### ES AV

La categoria ES AV, nomm complementar "Frecciarossa" e "Frecciabianca", a l'è stada mittuda in del 2006 cont la vertura de la linia AV in tra Milan e Roma.
#### ES AV Fast
I ES AV Fast correven direttament in tra Milan e Roma a alta velocità.

### ES Fast
ES Fast a l'era on treno con men fermaa rispett al EuroStar standard, mittuu in del 2008 e cavaa via in del 2010.

### Eurostar City

La categoria Eurostar City a l'è esistida dal 2006 al 2011, quand che l'è deventada offizialment Frecciabianca.

El standard di 'sti treni eren i Carroz UIC-Z1 e i Carrozz Gran Confront trainaa di locomotiv E.414 o E.402B. In principi eren trainaa anca di E.444R e E.402A.

### Eurostar Italia Business

Eurostar Italia Business (T-Biz) a l'era 'na categoria pensada per i utent professionai per fà concorrenza a l'areoplan e che 'l conligava Roma a Milan in quatter or e 5 minut, cont ona fermada curta a Bologna e nissuna fermada a Fiorenza. L'è stada attiva dal 2005 al 2008 e l'éra fada cont di ETR 485.

## Vos corelaa
*Le Frecce
Eurostar Italia Business

**Eurostar Italia Business** (*T-Biz* in di orari) a l'è stada 'na categoria de servizzi de la Trenitalia attiva dal 2005 al 2008 e pensada 'me alternativa a l'aeroplan per i  lavorator frequent che viaggiaven in tra Roma e Milan.

El servizzi, faa cont di ETR.485, el conligava Milan a Roma in 4 or e 5 minut, cont ona fermada de 3 menut a Bologna e senza fermaa a Fiorenza, contra di 4 or e 30 menut di àlter treni.

In del dicember 2008 a l'è staa tolt via e incoeu a l'è sostituii del Frecciarossa Fast.

## Orari

## Riferiment
*TBiz, i treni business di Trenitalia

## Vos corelaa
*Eurostar Italia
Havel's Place

I **Havel's Place** (*Spazzi de Havel* in lombard) a l'è on progett artistich dedicaa a la memoria del Václav Havel, dissident del sistema comunista in Cecoslovacchia, sò ultim president e primm president de la Cechia. El consist in d'on tavolin circolar cont dò segg de giardin, tipicament covert de on alber e cont scricc in sul bord del tavol la famosa fras "verità e amor han de prevarì in su la bosia e l'oeudi".

L'ideja a l'è del Petr Gandalovič, ambasciator cecch in di Stat Unii, che l'ha incaricaa el designer Bořek Šípek, che l'aveva lavoraa cont l'Havel, de trovà 'na soluzion per regordàll. El tavol cont i cadregh el reppresenta la volontà del dialegh anca cont i idej different, per trovà la verità.

Incoeu ghe n'è in di città pussee important de la Cechia, a Lubiana, Lisbona, Portland, Oxford, l'Aja, Venezia, Barcelona, Dublin e Washington.

## Riferiment
*Havel's Place
*Halík: Je dobře, že je to lavička, a ne bronzová socha...
*Honoring Václav Havel -- a man who should inspire all Americans
*Václav Havel gets his ‘place’ in Prague
*El Parc de la Ciutadella acull un espai d'homenatge a Václav Havel
Popolism de destra

El **popolism de destra** a l'è l'idea politega che la gionta di element de la tradizion liberista ('me el sbassà di tass e 'l lassee fà) cont di element de la destra sociala e conservativa e del popolism, in del sens de lotta a l'estabilishment.

## Pratica politega
Tipicament el popolism de destra el refuda l'eguajanza sociala, el multiculturalism e l'è assee critich vers l'immigrazion, despess sociaa a di pratich comunicativ de strumentalizzazion di sentiment popolar, al cospirazionism, al trovà on capro espiatori (despess i forestee o i istituzion internazionai, che menen despess 'sti partii a l'euroscetticism) e a la manipolazion de l'informazion.

'Sti partii nassen sia de zero sia di scission/trasformazion di partii conservator o liberaj e hinn mìnga unii a nivell europee o internazional.

### Classificazion
Di studios, 'me Herbert Kitschelt e Pierre-André Taguief, han dividuu i popolism de destra in:
*Noeuva destra radicala, de vision autoritaria e protezionista ('me el Front National e Vlaams Belang)
*Welfare sciovinista, ossia la tendenza a vedè in di forestee quej che roben vergòtt ai cittadin, bisognos de cur ('me i Republegan todesch o la Lega Salvini Premier)
*I partii popolista anti-statalism ('me la Lega Nord de l'Umberto Bossi e 'l Partii di Libertà Austriegh)

## Partii popolista de destra
*Austria: Partii di Libertà Austriegh, Lianza per el futur de l'Austria
*Belgi: Interess Fiammingh
*Croazia: Partii Croatt di Diritt
*Danimarca: Partii del Progress, Partii del Popol Danes
*Finlandia: Ver Finlandes
*Franza: Front Nazional, Moviment Nazional Republegan
*Germania: Alternativa per la Germania
*Grecia: Raggruppament Popolar Ortodoss
*Italia: Lega Nord, Die Freiheitlichen
*Norvegia: Partii del Progress
*Paes Bass: Partii de la Libertà
*Regn Unii: Partii per l'independenza del Regn Unii
*Russia: Partii liberal-democratich de Russia
*Slovacchia: Partii Nazional Slovacch
*Slovenia: Partii Nazional Sloven
*Stat Unii: Tea Party
*Svezia: Noeuva Democrazia, Democrategh Svedes
*Svizzera: Union Democratega de Center, Lega di Ticines, Partii Svizzer de la Libertà, Moviment di Cittadin Ginevrin

## Riferiment
*Parties and Election

## Vos corelaa
*Popolism de sinistra
Lassee fà

**Lassee fà** (in frances *Laissez-faire*) a l'è el principi del liberism favorevol al non-intervent del Stat in di affar economich.

## Vos corelaa
*Liberism
*Deregolamentazion
*Liber mercaa
*Minga-interventism positiv
Ivan IV de Russia

**Ivan el Terribil** (in russ **Ivan Groznji**; Mosca, 1530 - Mosca, 1584) l'è staa el primm zar de la Russia.

## Riferiment
SuperCity

**SuperCity** a l'è 'na categorìa di treni de la České dráhy, l'unica considerada a volta velocità e esercitada cont di treni Pendolino, i ČD 680, che pòden rivà finna a 230 km/h ma che hinn limitaa a 160 km/h in Cechia.

## Lista
* **SC 240 Košičan** *(Košice → Praha)* — Košice 14:47 → Poprad-Tatry 15:55 → Liptovský Mikuláš 16:35 → Žilina 17:41 → Ostrava hl.n. 19:14 → Olomouc hl.n. 20:10 → Pardubice hl.n. 21:22 → Praha hl.n. 22:19 
* **SC 241 Košičan** *(Praha → Košice)* — Praha hl.n. 6:43 → Pardubice hl.n. 7:39 → Olomouc hl.n. 8:53 → Ostrava hl.n. 9:51 → Žilina 11:18 → Liptovský Mikuláš 12:18 → Poprad-Tatry 12:59 → Košice 14:05
* **SC 502** *(Ostrava → Praha)* — Ostrava hl.n. 17:11 → Olomouc hl.n. 18:10 → Pardubice hl.n. 19:21 → Praha hl.n. 20:15
* **SC 503** *(Praha → Ostrava)* — Praha hl.n. 7:43 * → *Pardubice hl.n. 8:37 → Olomouc hl.n. 9:50 → Ostrava hl.n. 10:44
* **SC 504** *(Ostrava → Praha)* — Ostrava hl.n. 15:14 → Olomouc hl.n. 16:10 → Pardubice hl.n. 17:21 → Praha hl.n. 18:15
* **SC 505** *(Cheb → Ostrava)* — Cheb 6:44 → Mariánské Lázně 7:04 → Plzeň hl.n. 7:59 → Praha hl.n. 9:43 → Pardubice hl.n. 10:37 → Olomouc hl.n. 11:50 → Ostrava hl.n. 12:44
* **SC 506** *(Ostrava → Cheb) — Ostrava hl.n. 13:14 → Olomouc hl.n. 14:10 → Pardubice hl.n. 15:21 → Praha hl.n. 16:15 → Plzeň hl.n. 17:59 → Mariánské Lázně 18:54 → Cheb 19:14
* *'SC 507** ''(Praha → Ostrava)'' — Praha hl.n. 11:43 → Pardubice hl.n. 12:37 → Olomouc hl.n. 13:50 → Ostrava hl. n. 14:44
* **SC 508** ''(Ostrava → Praha)'' — Ostrava hl.n. 11:11 → Olomouc hl.n. 12:10 → Pardubice hl.n. 13:21 → Praha hl. n. 14:15
* **SC 509** ''(Praha → Ostrava)'' — Praha hl.n. 13:43 → Pardubice hl.n. 14:37 → Olomouc hl. n. 15:50 → Ostrava hl.n. 16:44
* **SC 510** ''(Bohumín → Praha)'' — Bohumín 9:06 → Ostrava hl.n. 9:14 → Olomouc hl.n. 10:10 → Pardubice hl.n. 11:21 → Praha hl.n. 12:15
* **SC 511** ''(Praha → Bohumín)'' — Praha hl.n. 15:43 → Pardubice hl.n. 16:37 → Olomouc hl.n. 17:50 → Ostrava hl.n. 18:44 → Bohumín 18:52
* **SC 512** ''(Bohumín → Františkovy Lázně)'' — Bohumín 7:06 → Ostrava hl.n. 7:14 → Olomouc hl.n. 8:10 → Pardubice hl.n. 9:21 → Praha hl.n. 10:15 → Plzeň hl.n. 11:59 → Mariánské Lázně 12:54 → Cheb 13:14 → Františkovy Lázně 13:23
* **SC 515** ''(Františkovy Lázně → Bohumín)'' — Františkovy Lázně 14:37 → Cheb 14:46 → Mariánské Lázně 15:04 → Plzeň hl.n. 15:57 → Praha hl.n. 17:43 → Pardubice hl.n. 18:37 → Olomouc hl.n. 19:50 → Ostrava hl.n. 20:44 → Bohumín 20:52
* **SC 516** ''(Bohumín → Praha)''  — Bohumín 5:06 → Ostrava hl.n. 5:14 → Olomouc hl.n. 6:10 → Pardubice hl.n. 7:21 → Praha hl.n. 8:15
* **SC 517*' *(Praha → Bohumín)'' — Praha hl.n. 19:43  → Pardubice hl.n. 20:37 → Olomouc hl.n. 21:50 → Ostrava hl.n. 22:44 → Bohumín 22:52

## Vos corelaa
*Railjet
Liberism

El **liberism** (anca *[[liberalism]] economich*) a l'è la dottrina econòmica a favor de la libera iniziativa e del liber marcaa cont l'intervent del Stat limitaa a la costruzion di infrastruttur a sostegn de la società e de l'impresa. A l'è considerada l'applicazion del pensee liberal a l'economia.

## Vos corelaa
*Neoliberism
*Lassee fà
*Deregolamentazion
*Stat liberal
*Man invisibil
EuroSprinter

**EuroSprinter** a l'è el nòmm de 'na familia de locomotiv elettrich de la Siemens pensaa per el mercaa europee.

## Desvilupp
El primm prototip a l'è staa faa in del 1992 per i Deutsche Bahn che la voreva sostituì i Einheits-Elektrolokomotiven.

## Variànt
### Standard
Per la ferrovia Todesca a hinn staa desviluppaa tre variant:
*ES 64 U: Doperada anca in Austria e bona per el servizzi passegee finna a 230 km/h
*ES 64 F4: Bona de supportà i sistema elettrich pussee doperaa in Europa e pensada per el traffich merci finna a 140 km/h, bona anca per el servizzi passegee
*ES 64 F: Esclusivament per el traffich merci, la riva finna a 140 km/h

### Derivaa
*Locomotiva SNCB 18 (Belgi)
*Locomotiva DS EG (Danimarca)
*Locomotiva OSE 120 (Grecia)
*China Railways DJ1, China Railways HXD1, China Railways HXD1B (Cina)
*Locomotiva Korail 8200 (Corea del Sud)
*Amtrak Cities Sprinter (Stat Unii)

## Galleria di foto

File:Northeast Regional 152 (12384830114).jpg|Locomotiva Amtrack
File:Korail 8243.jpg|Locomotiva Korail
File:20080513-335-Thessaloniki-120016.jpg|Locomotiva greca
File:EG3103 Padborg.jpg|Locomotiva danesa


## Vos corelaa
*Vectron (locomotiva)
*Škoda 109E
Thello

**Thello** a l'è 'n impresa ferroviaria franco-italiana attiva dal 2011 e che la gestiss i conligament internazional in tra l'Italia e la Franza. A l'è 'na joint-venture in tra Veolia Transport e Trenitalia e l'ha sostituii Artesia, fada su de la Trenitalia e de la SNCF, quand che la SNCF l'ha deciduu de investì in Nuovo Trasporto Viaggiatori, azienda in concorrenza con Trenitalia.
Popolism de sinistra

El **popolism de sinistra** a l'è l'ideja politega che la gionta di element de la tradizion de sinistra cont la retorica del popolism, soratutt in la part de lotta contra i élite. 'Sti partii gh'han avuu on fort roeul in d'on quaj Stat dopo de la crisi del debit europee, cont el gran cress de Syriza in Grecia e 'l nass de Podemos in Spagna.

## Per Stat
### Cechia
In Cechia a hinn consideraa popolista de sinistra el Partii Comunista de Boemia e Moravia e 'l Partii di Diritt Civij, del President Miloš Zeman.

### Italia
In Italia a gh'è stada la lista elettorala Potere al Popolo a vess popolista de sinistra. Gh'è di fransc del Movimento 5 Stelle che gionten al popolism del partii di idej de sinistra.

### Spagna
In Ispagna el moviment Podemos, nassuu durant de la crisi del debit europee, l'è rivaa al 20% in di elezion del 2015 che l'ha menaa a la fin del bipolarism tipich de la Spagna. A nivell regional gh'è di partii de sinistra popolista in Galizia e Catalogna.

### Grecia
In Grecia Syriza de l'Alexīs Tsipras l'è deventaa, dopo de la crisi, el primm partii del Stat.

### Paes Bass
In di Paes Bass el Partii Socialista a l'è retegnuu popolista da quand che l'ha bandonaa el comunism in del 1991.

### Stat Unii
Durant di Elezion presidenziai del 2016 el Bernie Sanders a l'è staa ciamaa popolista de sinistra.

### San Marin
A San Marin a gh'è la coalizion de sinistra popolista Cittadinanza Attiva, fada su de la Sinistra Unita e del Movimento Civico10, men caratterizzaa politicament. Sinistra Unita, a fin 2017, la se disliga per fà su on noeuv partii.

## Vos corelaa
*Pasokizzazion
*Popolism de destra
Patrick Cutrone

**Patrick Cutrone** (Comm, 3 de genar 1998), l'è 'n giugador de ballon italian che 'l giuga in del Milan, in la nazionala italiana Under-21 e in la nazional normala.
Shinkansen

**Shinkansen** a l'è el nòmm de l'alta velocità ferroviaria giapponesa, pensada originariament per conligà Tochio ai àlter città del Giappon e incoeu doperada anca per di servizzi locai a alta velocità. El primm, el Tōkaidō Shinkansen, a l'è staa vert in del 1964 e, a differenza del la red ferroviaria giapponesa, doperen el scartament standard.

## Varda anca
*Mini-shinkansen
Anthony Bourdain

El **Anthony Michael Bourdain** (New York City, 25 de giugn del 1956 - Strasborgh, 8 de giugn 2018) l'è staa on coeugh, personagg televisiv e scrittor american, not chef televisiv.